**Vejledninger vedr.**

**Igangsætning af ny klub**

**og**

**Chartring af Y’s Men’s Club**

**samt**

**Chartring af nye klubmedlemmer**

**Igangsætning af ny klub**

Initiativtager(e)

*Enhver Y’s Mens Club kan tage initiativ til at være moderklub eller initiativet til opstart af en ny klub kan komme fra individuelle personer fra f. eks. en lokal KFUM og KFUK-afdeling. For koordinering af igangsætningsarbejdet kan distriktsledelsen inddrages.*

Indledning

*For klarheds skyld og for at undgå misforståelser i opstarten anbefales det at udarbejde en beskrivelse af ønsket, formålet med og behovet for en klubetablering. Det er et led i at fremme den lokale interesse for klubdannelse omkring f. eks. en eller flere aktiviteter til fordel for bl. a. det lokale børne-/unge-arbejde jf. i øvrigt Y’s Men Region Danmarks love §3.*

Analyse og forarbejde

*Rekrutteringsområdet og aldersgruppen fastlægges – evt. i samarbejde med nærliggende klubber for derved at undgå ”benspænd”.*

*Et væsentligt element i rekruttering af medlemmer til klubben kan være, at der fra starten vælges en samlende aktivitet, et foreløbigt mødested og en grov mødeplan.*

Nedsættelse af arbejdsudvalg

*Når en gruppe på 4-6 personer er enige om at igangsætte klubdannelsen nedsættes et Planlægningsudvalg og et Udvalg for Medlemsrekruttering.*

Informationsmøde for evt. interesserede

*Som et led i at skabe bred interesse om klubetableringen inviterer Udvalget for medlemsrekruttering evt. interesserede til et informationsmøde, hvor der bl. a. orienteres om idéen bag klubdannelsen, valg af aktivitet, mødetid og sted.*

Invitation af potentielle interesserede

*Der udarbejdes invitation vedlagt evt. lokalt PR-materiale og Y’s Men Region Danmarks informationsfolder med henvisning til* [*www.ysmen.dk*](http://www.ysmen.dk)*.*

Afvikling af informationsmøde

*På informationsmødet drøftes aktivitet, økonomi, mødetid- og sted samt mødehyppighed.*

*Om muligt fastlægges igangsætning af regelmæssig mødevirksomhed.*

Opfølgning på informationsmøde

*Planlægningsudvalget fastlægger klubbens møder for f. eks. det første kvartal og igangsætter analysering af aktivitetsmulighederne.*

Nedsættelse af klubledelse under opstart

*I opstarten kan klubledelsen bestå af 2-3 af initiativtagerne fra den nye klub evt. midlertidigt suppleret med medlemmer fra f. eks. moderklubben.*

Planlægning af 1. klubmøde

*Der udarbejdes og rundsendes oplysninger om mødetid, sted og varighed, bespisning eller kaffebord samt dagsorden for mødet.*

Før chartring af klubben

*Når der efter en periode med regelmæssig mødevirksomhed tages beslutning om endelig etablering af klubben (Chartring) udarbejdes love og vedtægter for klubben. Assistance hertil kan indhentes fra Y’s Men Region Danmarks sekretariat.*

*Klubmedlemmerne vælger ledelse (præsidium), der sammen med klubmedlemmer beslutter og påbegynder planlægning af klubchartring evt. i samarbejde med moderklub.*

Tiden indtil chartring af klubben

*Klubbens ledelse kan indtil chartringen deltage i distriktets og regionens træningsseminarer, hvortil der indkaldes såvel chartrede som uchartrede klubber.*

**NOTATER:**

**Chartring af Y’s Men’s Club**

Fastlæggelse af charterdato, varighed og sted

*Klubben nedsætter et charterudvalg, der detailplanlægger charterhøjtideligheden og ceremonien i samarbejde med Y’s Men Region Danmarks Regionsleder, Distriktsledelsen og moderklub.*

Officielle dokumenter udarbejdes til godkendelse i Region Danmark

*Love og vedtægter underskrives af klubbens ledelse og indsendes til godkendelse hos Region Danmarks ledelse.*

*Medlemsfortegnelse udarbejdes og indsendes til Region Danmarks ledelse.*

*Charteransøgning udfyldes og indsendes til godkendelse hos Regionslederen.*

Underskrivelse af dokumenter og indsendelse til International Hovedkontor i Geneve (IHQ) til godkendelse

*Regionslederen sikrer at alle formalia er overholdt i Lovene og at det nødvendige antal medlemmer (minimum 5, men anbefalingen er min. 10 medlemmer ved klubchartring) er oplistet på medlemslisten med behørige markering af klubbens ledelse samt at ansøgningen indeholder de nødvendige oplysninger.*

*Dokumenterne fremsendes herefter til IHQ til godkendelse senest 8 uger før chartringen af klubben kan finde sted.*

Modtagelse af godkendte dokumenter og charterbrev

*Efter IHQ’s godkendelse modtager Regionslederen charterbrev fra IHQ, og sørger for behørig indramning af brevet, der først overrækkes charterpræsidenten ved charterhøjtideligheden.*

Y’s Mens nåle

*Regionsleder sørger for bestilling af Y’s Mens nåle til henholdsvis klubledelse og medlemmer.*

*Nålene overrækkes medlemmerne i forbindelse med charterhøjtideligheden.*

Detailplanlægning af chartergudstjeneste

*Charterudvalget planlægger chartergudstjeneste i samarbejde med Regionsleder, Distriktsguvernør, moderklubpræsident, præst og kirkebetjening.*

*Regionsleder planlægger detailproceduren – herunder nåleoverrækkelsen vedr. selve charterhøjtideligheden i samarbejde med:*

*Distriktsguvernør,*

*Moderklubpræsident og*

*Charterpræsident.*

Chartertaler

*Officielle taler ved chartring af ny klub holdes af henholdsvis:*

*Regionsleder(RD)*

*Distriktsguvernør(DG)*

*Moderklubpræsident (MCP)*

*Disse 3 taler - se bilag.*

*I kirken opstilles et passende sted - øverst i koret eller foran knæfaldet ved alteret – et lille bord med 3 stearinlys, der tændes forud for talerne, idet*

*RD fremsiger: Det første lys tænder jeg for* **Vort internationale fællesskab.**

*DG fremsiger: Det andet lys tænder jeg for* **Fællesskabet i Y’s Men Int. Region Danmark**

*MCP fremsiger: Det tredje lys tænder jeg for* **De nye medlemmer af xxx Y’s Men’s Club**

*Se bilag med de tre tekster, der diskret lægges på bordet bag lysene.*

Detailplanlægning af charterfest

*Charterfestudvalget planlægger charterfest og udsender invitation til potentielle deltagere herunder alle Region Danmarks klubber.*

*Charterfest afvikles med indlæggelse af officielle talere fra Region, Distrikt og moderklub i programmet.*

**NOTATER:**

**Chartring af nye klubmedlemmer**

Kontakt til og invitation gæster

*Alt afhængig af klubbens love og vedtægter vedr. evt. godkendelse før invitation af gæster igangsættes invitationsarbejdet.*

1. *Medlemsudvalget (hvis et sådant er nedsat) eller præsidiet analyserer lokalområdet for beslutning om invitation af gæster*

*eller*

1. *Klubmedlemmer inviterer gæster blandt venner og bekendte*

*Medlemsudvalget udarbejder skriftlig invitation og PR-folder om klubben, model herfor kan rekvireres via* [*www.ysmen.dk*](http://www.ysmen.dk)

*Herefter kontaktes potentielle medlemmer og der afleveres folder og evt. skriftlig invitation til at være gæst i en periode inden chartring som medlem.*

Opfølgning på invitation

*Kontakt til potentielle medlemmer med yderligere information og evt. afklaring af spørgsmål fra den enkelte gæst forinden deltagelse i klubmøde.*

Afhentning af de(n) inviterede gæst(er) på bopæl og samkørsel til klubmøde

*Medlemsudvalget udpeger en kontaktperson (evt. blandt udvalget) til de(n) enkelte gæst(er). Kontaktpersonen sørger for afhentning, transport og tæt kontakt til gæsten/gæsterne under de første klubmøder.*

Optagelse af gæst(er) som klubmedlem(mer)

*Efter gæstens/gæsternes deltagelse i nogle klubmøder tager denne(disse) sammen med medlemsudvalget og klubpræsidenten beslutning om optagelse i klubben.*

*På et klubmøde (gerne med deltagelse af ledsagere) chartrer klubpræsidenten gæsten/gæsterne som nyt/nye klubmedlem(mer) - (det nye medlems ledsager inviteres til at deltage i chartringen).*

*Gør chartringen festligt og højtideligt:*

1. *Stil et lille bord frem – tænd et stearinlys*
2. *Klubpræsidenten holder den officielle tale (se bilag) – tilspørg de(t) nye medlem(mer) om han/de vil optages på de nævnte betingelser*
3. *Overræk Y’s Mens-nålen og medlemsbevis underskrevet af klubpræsidenten*
4. *Overræk blomster til ledsager(e), hvis ikke denne/disse optages samtidigt*
5. *Udlevér adressebogen for Region Danmark, klubbens love og vedtægter samt brugernavn og kodeord til intranet-delen på hjemmesiden www.ysmen.dk*

*Såfremt klubben har specielle traditioner for at chartring af nye medlemmer – kan dette officielt ske f. eks. i forbindelse med et særskilt arrangement (nytårsfest eller lokal charterfest).*

*Sørg for at de(t) nye klubmedlem(mer) straks bliver medlem(mer) af et af klubbens udvalg.*

*Medlemmet/medlemmerne skal i forbindelse med chartringen underskrive Samtykkeerklæring vedr. videregivelse af personoplysninger til tredjepart.*

Registrering af medlemmet i Region Danmarks medlemsregister

*Klubbens ledelse sørger straks herefter for registrering af medlemmet/medlemmerne i det fælles medlemsregister hos regionens forsendelsessekretær.*

**NOTATER:**